internet vaartha 291 Views
స్టార్టప్‌ సదస్సులో ఐటికార్యదర్శి జయేష్‌రంజన్‌
హైదరాబాద్‌(మాదాపూర్‌) :  టెక్నాలజీ రంగంలో రానున్న రోజుల్లో మొబైల్‌ యాప్స్‌కు మంచి భవిష్యత్తు ఉందని, డిమాండ్‌ పెరుగుతున్న కొద్దీ ఐటి రంగంలో మొబైల్‌ ఉత్పత్తులకు మరింత ప్రోత్సాహం కనిపిస్తుందని ఐటిశాఖ ముఖ్యకార్యదర్శి జయేష్‌ రంజన్‌ వెల్లడించారు. తెలంగాణ ప్రభుత్వం ఇప్పటివరకు 500యాప్స్‌ తయారు చేయడమే లక్ష్యంగా పెట్టుకుందని వచ్చే జూన్‌2వ తేదీ తెలంగాణ ఆవిర్భావ దినోత్సవానికి సుమారు20 యాప్స్‌ అయినా తయారుచేస్తామని వెల్లడించారు. ఇటీవల ప్రారంభించిన ఎంవాలెట్‌కు మంచి స్పందన లభిస్తోందని, ఇప్పటికే లక్షమంది డౌన్‌లోడ్‌ చేసుకున్నారని మూడు రోజుల్లోనే టాప్‌ పదిలో ఒకటిగా ఎంవ్యాలెట్‌ నిలిచిందన్నారు. ప్రధానమంత్రి స్టాండప్‌ఇండియా చేపట్టినపుడే తమ ప్రభుత్వం ఐటిపాలసీని విడుదల చేసిందన్నారు. రాష్ట్రం ఐటిరంగంలో శరవేగంగా వృద్ధిని సాధిస్తోందని, ఐటి రంగానికి ప్రభుత్వం ఎంతో చేయూతనిస్తోందన్నారు.